cyanic-selkie/wikianc huggingface dataset:
নাতাশা মার্লে
জীবনী
তিনি লন্ডন থেকে প্রায় ৬০ কিলোমিটার দূরে হ্যাম্পশায়ারের ইংলিশ কাউন্টির একটি শহরে ১৯৮৪ সালের জুন মাসে জন্মগ্রহণ করেন। তিনি ২০০৪ সালে একজন ইরোটিক মডেল হিসাবে তার কর্মজীবন শুরু করেন, এই সেক্টরের বিভিন্ন ম্যাগাজিন, প্রধানত ব্রিটিশ, যেমন চেরি, প্লেবয়, রেডলাইন, ম্যাক্সিম, এফএইচএম এবং ফাস্টকার, সেইসাথে ডেইলি স্টার এবং নিউলুক -এর জন্য পোজ দিয়েছিলেন। ২০০৭ এবং ২০১০ এর মধ্যে তিনি অনলিটিজ ওয়েবসাইটের মডেলও ছিলেন।
ভাল্লুক
ভাল্লুক বা ভল্লুক শ্বাপদ বর্গের (order carnivora) স্তন্যপায়ী প্রাণী। পৃথিবীতে আট রকম প্রজাতির ভাল্লুক পাওয়া যায় । সাধারণত ভালুকের চেহারা ভারী এবং পা ছোট আর মোটা হয় । ভাল্লুকের মুখ লম্বাটে, গায়ে বড় বড় লোম । ভাল্লুকের থাবায় পাঁচটি আঙ্গুল আর আঙ্গুলে নখ থাকে ।
নামকরণ
ভাল্লুকের নাম বিয়ার এসেছে পুরাতন ইংরেজি বেরা থেকে এবং পরিবার নাম এসেছে ভাল্লুকের জার্মান নাম থেকে।
রঙ
সব ভাল্লুকের গায়ের রঙ একরকম নয়। যেমন, আমেরিকান কালো ভাল্লুকের গায়ের রঙ কালো, বাদামি, নীলাভ কালো ইত্যাদি হয়ে থাকে। সূর্য ভাল্লুকের (সূর্য ভাল্লুক)বুকের রঙ ধূসর এবং মুখে বিভিন্ন রকমের দাগ থাকে। অন্যদিকে মেরু ভাল্লুক হয় সাদা রঙের, তবে এদের সাদা রঙের লোম এর নিচে কালো লোম থাকে।
আচরণ
মা ও শাবক ছাড়া বাকি সব ভালুকই একা বাস করে। তবে মাঝে মাঝে তারা দল বেঁধে খাবার খোঁজে। খাবারের খোঁজে এরা বিশাল এলাকা ঘুরে বেড়ায়। ভালুক তার খাবার সংগ্রহের পথ ভালভাবে মনে রাখে। অধিকাংশ ভালুকই গাছে চড়তে পারে। তাদের শক্তিশালী থাবা ও ধারালো নখ এ কাজে সাহায্য করে।
ঝগড়া করার সময় ভালুক প্রতিপক্ষকে ভয় দেখানোর জন্য দুই পায়ে দাঁড়িয়ে যায়।
ভাল্লুক প্রজাতি
১। সূর্য ভাল্লুক।
২। এশীয় কালো ভাল্লুক।
৩। বাদামি ভাল্লুক।
৪। মেরু ভালুক।
৫। আমেরিকান কালো ভাল্লুক|
৬। পান্ডা।
কাতাই
কাতাই (Katai) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কাতাই শহরের জনসংখ্যা হল ১১,২৫০ জন। এর মধ্যে পুরুষ ৭৪% এবং নারী ২৬%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে কাতাই এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
জব প্যায়ার কিসি সে হোতা হ্যায় (১৯৯৮-এর চলচ্চিত্র)
জব প্যায়ার কিসি সে হোতা হ্যায় (जब प्यार किसी से होता है) হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। হানি ইরানির রচনায় এবং দীপক সরিনের পরিচালনায় চলচ্চিত্রটিতে সালমান খান, টুইঙ্কল খান্না, নম্রতা শিরোদকর, অনুপম খের, আদিত্য নারায়ণ, জনি লিভার এবং সাইদ জাফরি ছিলেন। চলচ্চিত্রটিতে সালমান একজন কামুক পুরুষের চরিত্রে অভিনয় করেছিলেন যার টাকা-পয়সা আছে এবং সে অনেক নারীর গর্ভে তার সন্তান উৎপাদন করেছে। সাবেক বিশ্বসুন্দরী নম্রতা শিরোদকর অভিনীত প্রথম চলচ্চিত্র ছিলো এটি।
কাহিনীসারাংশ
সূর্য ধনরাজগীর একজন ধনী কামুক ছেলে, যে নারী থেকে নারীতে ছোটে এবং সে বিদেশেও ঘোরে, তার বাবামা মারা গেছে তবে তার দাদা তার দেখাশোনা করে। কোমল সিনহা নামের এক মেয়ে সূর্যের জীবনে আসে তবে সূর্যের কাছে হঠাৎ কবীর নামের একটি ছোটো ছেলে আসে এবং সে দাবী করে যে সে তার (সূর্যের) ছেলে। সূর্যের মাথায় বাজ পড়ে এবং বাচ্চাটি তার কিনা সে মনে করতে পারেনা, তবে কবীর তার মার ছবি সূর্যকে দেখায় এবং সঙ্গে সঙ্গে এও দেখায় যে সূর্যের সঙ্গে তার মার ছবি। সূর্য মনে করতে পারে যে পূজা নামের এক নারীর সঙ্গে সহবাসের ফলে তার একটি বাচ্চা হয়েছিলো কিন্তু পুজার সঙ্গে সূর্য পরে সম্পর্ক রাখেনি।
এই কবীরকে বিদেশ থেকে ভারতে নিয়ে আসে সূর্য এবং তার দাদার বাসায় ওঠায় তবে কোমল সিনহার সামনাসামনি যাতে কবীর না পড়ে সেই জন্য সূর্য অনেক চালাকি করে তবে একদিন কোমলের সামনে কবীর পড়ে যায় এবং ঘটনাক্রমে কোমল সব জানতে পারে যে এটা সূর্যের বাচ্চা। অনেক ঝামেলা হয় কবীরের কারণে সূর্যের জীবনে এবং সূর্য কবীরের সঙ্গে দূর্ব্যবহারও করে তবে সূর্য কোমলকে বিয়ে করে ফেলে এবং কবীরকে নিজের বাসায় অবশেষে রাখে।
সচিন রাজ্য
সচিন রাজ্য (સચીન રિયાસત; سچن ریاست) ছিল ব্রিটিশ ভারতে বোম্বে প্রেসিডেন্সির অন্তর্গত সুরাট এজেন্সির (সাবেক কানদেশ এজেন্সি) একটি দেশীয় রাজ্য। বর্তমান গুজরাতের সুরাট জেলার দক্ষিণাঞ্চলীয় শহর সচিন ছিল রাজ্যের রাজধানী।
ইতিহাস
১৭৯১ সালে সচিন রাজ্য প্রতিষ্ঠিত হয়। ৮৫% হিন্দু অধ্যুষিত এই রাজ্যের শাসক ছিল আফ্রিকান বংশোদ্ভূত সুন্নি সিদি রাজবংশ।
ব্রিটিশ প্রটেক্টরেট হওয়ার পূর্ব পর্যন্ত সচিন রাজ্য মারাঠা পেশওয়ার সুরক্ষার অধীনে ছিল। ১৮২৯ সালে রাজ্য দেউলিয়া হয়ে যায় এবং ১৮৩৫ থেকে ১৮৬৪ সালের মধ্যে রাজ্য ব্রিটিশ বেসামরিক প্রশাসনের অধীনে ছিল। রাজ্যের নিজস্ব অশ্বারোহী বাহিনী, মুদ্রা, স্টাম্প কাগজ এবং আফ্রিকান সদস্যসহ রাষ্ট্রীয় ব্যান্ড ছিল।
ভারতীয় চলচ্চিত্রের প্রথমদিককার অন্যতম সুপারস্টার ফাতেমা বেগম সচিনের নবাব দ্বিতীয় সিদি ইবরাহিম মুহাম্মদ ইয়াকুত খানের স্ত্রী ছিলেন বলে কথিত রয়েছে। তবে রাজপরিবারের সূত্রে এ বিষয়ে কিছু জানা যায় না।
১৯৪৮ সালের ৮ মার্চ সচিন রাজ্য ভারতীয় ইউনিয়নে যোগ দেয়। এরপর রাজ্য বোম্বে প্রদেশের সুরাট জেলার অংশ হয়।
শাসক
সচিনের শাসকদের নবাব উপাধি দ্বারা সম্বোধন করা হত। ব্রিটিশ কর্তৃপক্ষ রাজ্যকে ৯টি গান স্যালুট অনুমোদন করেছিল।
আবুল কাসেম (চট্টগ্রামের রাজনীতিবিদ)
প্রাথমিক জীবন
আবুল কাসেম ১২ ডিসেম্বর ১৯১১ সালে চট্টগ্রাম জেলার রাঙ্গুনিয়া উপজেলার চন্দ্রঘোনা গ্রামে জন্মগ্রহণ করেন। চট্টগ্রাম কলেজিয়েট স্কুল থেকে ১৯৩০ সালে প্রবেশিকা ও তৎকালীন চট্টগ্রাম মেডিক্যাল স্কুল থেকে ১৯৩৪ সালে এলএমএফ ডিগ্রি অর্জন করেন। ১৯৪৮ সালে ঢাকা বিশ্ববিদ্যালয় থেকে এমবিবিএস ডিগ্রি অর্জন করেন।
কর্মজীবন
আবুল কাসেম ১৯৩৭ সালে মেডিক্যাল স্কুলে শিক্ষতার মধ্য দিয়ে কর্মজীবন শুরু করেন।
রাজনৈতিক জীবন
আবুল কাসেম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে গণপরিষদ সদস্য এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-১০ রাঙ্গুনিয়া আসন থেকে সংসদ সদস্য নির্বাচিত হন।
মৃত্যু
আবুল কাসেম ৪ এপ্রিল ১৯৯৯ সালে মৃত্যুবরণ করেন।
প্লাসেন্টা প্রিভিয়া
প্লাসেন্টা প্রিভিয়া হল একটিই জটিল অবস্থা যখন গর্ভাবস্থায় অমরা বা গর্ভফুলটি  জরায়ুর একদম নিচের দিকে বা জরায়ুমুখে লেগে থাকে। গর্ভাবস্থার দ্বিতীয়ার্ধে যোনি থেকে রক্তপাত এই অসুবিধার উপসর্গের অন্তর্ভুক্ত। রক্তপাত  উজ্জ্বল লাল রঙের হয় এবং  ব্যথা নাও হতে পারে। জটিলতাগুলি হল প্লাসেন্টা অ্যাকরিটা,  বিপজ্জনক নিম্ন রক্তচাপ বা প্রসবের পর রক্তস্রাব। ভ্রূণের বৃদ্ধি সীমাবদ্ধতা, শিশুর জন্য জটিলতার কারণ হতে পারে।
ঝুঁকির কারণগুলি হল বেশি বয়সে গর্ভধারন এবং ধূমপান, সেইসাথে পূর্বে সিজারিয়ন সেকশন(শল্য চিকিৎসার মাধ্যমে প্রসব), কৃত্রিম প্রসব বেদনা সঞ্চার, বা গর্ভপাত। আল্ট্রাসাউন্ড দ্বারা লক্ষণ নির্ণয়  হয়। এটি  গর্ভাবস্থার একটি জটিলতা হিসাবে শ্রেণীবদ্ধ করা হয়।
যারা ৩৬ সপ্তাহের কম  গর্ভবতী এবং  যাঁদের শুধুমাত্র  অল্প পরিমাণ রক্তপাত হচ্ছে, তাদের সম্পূর্ণ বিশ্রাম এবংযৌন মিলন এড়ানো সুপারিশ  করা যেতে পারে। যারা ৩৬ সপ্তাহের বেশি গর্ভবতী এবং উল্লেখযোগ্য পরিমাণ রক্তস্রাব হচ্ছে, তাদের  শল্য চিকিৎসার দ্বারা প্রসব সাধারণত বাঞ্ছনীয়। যারা  ৩৬ সপ্তাহের কম গর্ভবতী, তাদের গর্ভস্থ শিশুর ফুসফুসের দ্রুতগতি উন্নয়নের জন্য কর্টিকোস্টেরয়েড দেওয়া যেতে পারে । যে ক্ষেত্রে গর্ভাবস্থার প্রথম দিকে সমস্যাটি হয়, তাদের গর্ভাবস্থার পরবর্তী দিনগুলিতে সমস্যা সমাধান  স্বাভাবিক ভাবে হয়ে যেতে পারে।
ঝুঁকির কারণ
নিম্নলিখিত অসুবিধাগুলি প্লাসেন্টা প্রিভিয়া হওয়ার ঝুঁকির কারণ হিসাবে চিহ্নিত করা হয়েছে:
ভ্রূণ
মৃত্যু
রোগবিস্তার-সংক্রান্ত তথ্য
আনুমানিক প্রতি ২০০টি প্রসবের মধ্যে ১ জনের প্লাসেন্টা প্রিভিয়া উপসর্গ দেখা দিতে পারে।ধারণা করা হয় যে  প্লাসেন্টা প্রিভিয়ার ঘটনার হার শল্য চিকিৎসার মাধ্যমে প্রসব বৃদ্ধির কারণে বাড়ছে।
সাধারণ গর্ভাবস্থার তুলনায়, প্লাসেন্টা প্রিভিয়া জনিত গর্ভাবস্থায় গর্ভে শিশু মৃত্যুর হার ৩-৪ গুণ বেশি।
স্কটল্যান্ডের ইতিহাস
থাম্ব|বই: স্কটল্যান্ডের একটি সাহিত্য ইতিহাস নথিভুক্ত স্কটল্যান্ডের ইতিহাসটি প্রথম শতাব্দীতে রোমান সাম্রাজ্যের আগমনের সাথে শুরু হয়, যখন ব্রিটানিয়া প্রদেশটি আন্তোনিয় এন্টোনাইন প্রাচীর হিসাবে অনেক উত্তরে পৌঁছেছিল। এর উত্তরে পিক্টি দ্বারা বাস করা ক্যালেডোনিয়া ছিল, যার অভ্যুত্থানগুলি রোমের সৈন্যবাহিনীকে হ্যাড্রিয়ানের প্রাচীরে ফিরে যেতে বাধ্য করে। রোম অবশেষে ব্রিটেন থেকে সরে আসার সাথে সাথে স্কটি নামক গ্যালিক আক্রমণকারীরা পশ্চিম স্কটল্যান্ড এবং ওয়েলসে উপনিবেশ স্থাপন শুরু করে। রোমান যুগের আগে, প্রাগৈতিহাসিক স্কটল্যান্ড ৪০০০  খ্রিস্টপূর্বাব্দের দিকে নবপ্রস্তর যুগে প্রবেশ করে, ২০০০  খ্রিস্টপূর্বাব্দের দিকে ব্রোঞ্জ যুগ এবং ৭০০ খ্রিস্টপূর্বাব্দে লৌহযুগে প্রবেশ করে।
ডাল রিয়াতাদের গ্যালিক্য সাম্রাজ্যটি ষষ্ঠ শতাব্দীতে স্কটল্যান্ডের পশ্চিম উপকূলে প্রতিষ্ঠিত হয়। পরবর্তী শতাব্দীতে আইরিশ মিশনারিরা সেল্টিক খ্রীষ্টধর্মের সাথে পূর্ববর্তী পৌত্তলিক পিক্টস প্রবর্তন করে। ইংল্যান্ডের গ্রেগরিয়ান মিশন অনুসরণ করে পিকটিশ রাজা নেচটন রোমীয় আচারের পক্ষ নিয়ে বেশিরভাগ সেল্টিক প্রথা বাতিল করেন, তাঁর রাজ্যে গ্যালিক প্রভাবকে সীমাবদ্ধ রেখে এবং অ্যাংলিয়ান নর্থামব্রিয়ার সাথে যুদ্ধ এড়িয়ে চলেন। অষ্টম শতাব্দীর শেষের দিকে, ভাইকিং আক্রমণগুলি শুরু হয়, ফলে পিকস এবং গেইলসরা একে অপরের প্রতি ঐতিহাসিক শত্রুতা বন্ধ করতে এবং নবম শতাব্দীতে স্কটল্যান্ড সাম্রাজ্য গঠনের জন্য ঐক্যবদ্ধ হতে বাধ্য হয়।
স্কটল্যান্ড সাম্রাজ্যের হাউস অফ আলপিনের অধীনে ঐক্যবদ্ধ হয়, যার সদস্যরা প্রায়শই বিতর্কিত উত্তরাধিকার সূত্রে একে অপরের মধ্যে লড়াই করতে থাকে। শেষ আলপিন রাজা দ্বিতীয় ম্যালকম একাদশ শতাব্দীর গোড়ার দিকে মারা গেলেন এবং রাজত্ব তাঁর মেয়ের ছেলের মধ্য দিয়ে ডানকেল্ড বা ক্যানমোরের হাউসে চলে যায়। শেষ ডানকেল্ড রাজা তৃতীয় আলেকজান্ডার ১২৮৬ সালে মারা যান। তিনি কেবলমাত্র তাঁর শিশু নাতনী মার্গারেট, মেইড অফ নরওয়েকে রেখেছিলেন উত্তরাধিকারী হিসাবে, যিনি চার বছর পরে মারা যান। ইংল্যান্ড, প্রথম এডওয়ার্ডের অধীনে, এই প্রশ্নবিদ্ধ উত্তরসূরির সুযোগ নিয়ে একের পর এক বিজয় অভিযান শুরু করে, ফলে স্কটিশ স্বাধীনতার যুদ্ধের ফলস্বরূপ, স্কটিল্যান্ড হাউস অফ বলিওল এবং হাউস অফ ব্রুসের মধ্যে চলে যায়। স্কটল্যান্ডের চূড়ান্ত বিজয় স্কটল্যান্ডকে একটি সম্পূর্ণ স্বাধীন এবং সার্বভৌম রাজত্ব হিসাবে নিশ্চিত করে।
দ্বিতীয় রাজা ডেভিড যখন উত্তরাধিকারী ছাড়াই মারা যান, তখন তার ভাগ্নে দ্বিতীয় রবার্ট হাউস অফ স্টুয়ার্ট প্রতিষ্ঠা করেন, যেটি স্কটল্যান্ডকে বিনা প্রতিদ্বন্দ্বিতায় শাসন করে। স্কটল্যান্ডের স্টুয়ার্ট রাজা ষষ্ঠ জেমসও ১৬০৩ সালে ইংল্যান্ডের সিংহাসন উত্তরাধিকারসূত্রে পান এবং স্টুয়ার্ট রাজা এবং রানীরা উভয়ই স্বতন্ত্র রাজ্য শাসন করেন, যতক্ষণ না ১৭০৭ সালে অ্যাক্টস অফ ইউনিয়ন দুটি রাজ্যকে নতুন রাজ্য, গ্রেট ব্রিটেন সাম্রাজ্যে একীভূত করে।
মণিরত্ন মুখোপাধ্যায়
মণিরত্ন মুখোপাধ্যায় ছদ্মনাম (মূল নাম প্রণবকুমার মুখোপাধ্যায়) বাংলা সাহিত্যের একজন উল্লেখযোগ্য সাহিত্যিক ছিলেন। ১৯৪০ সালের ১ সেপ্টেম্বর সিউড়ির মামার বাড়িতে জন্ম তার। মূলত তিনি কথাসাহিত্যক ছিলেন, বিভিন্ন প্রতিষ্ঠিত পত্রপত্রিকায় ও লিটল ম্যাগাজিনে তাঁর লেখা প্রকাশিত হয়েছে। উপন্যাস, ভ্রমণ কাহিনী রচনায় তিনি স্বছন্দ ছিলেন। গবেষণামূলক লেখালেখিতেও তাঁর পারদর্শিতা উল্লেখযোগ্য। তাঁর জীবনের বেশি সময় কেটছে দিল্লিতে। দিল্লিতেই তাঁর মৃত্যু ১১ জুন ২০২১ তারিখে।
কর্মজীবন
প্রথম কর্মজীবন শিয়ালদহ ডিভিশনে ১৯৬৪ সালে। পরে দিল্লির ইঞ্জিয়ার্স ইন্ডিয়াতে চাকরি। চাকরির সূত্রে সারা ভারত ও বিদেশে যেমন আমেরিকা, ইংল্যান্ড, জার্মানি, ব্রাজিল । অবসরের পর দিল্লিতেই স্থায়ী ভাবে বাস করতেন।
সাহিত্য কর্ম
মিনকিয়ানি নামক গিরিশিরা টেকিং নিয়ে লেখা মিনকিয়ানি গ্রন্থটি। অবরিগাদো ব্রাজিল গ্রন্থে ব্রাজিলের মানুষ, সমাজ, ইতিহাস নিয়ে রচিত হয়েছে এই কাহিনি। 'নিছক ভ্রমণ কাহিনি নয়, কথা সাহিত্যের ভিন্নতর মাত্রায় পৌঁছে গিয়েছে। জহরলাল নেহেরুর দ্য ডিসকভারি অফ ইন্ডিয়া-র অনুবাদ করেছেন ভারতবর্ষ আবিষ্কার নামে বাংলায় । দাস ব্যাবসা নিয়ে লিখেছেন 'মানুষ যখন পণ্য'। অম্বা উপন্যাস উপন্যাস মহাভারতের উল্লেখযোগ্য নারী চরিত্র অম্বা-র জীবনের বিস্তৃত প্রেক্ষাপটে নির্মিত হয়েছে।
থাম্ব|কয়েকজন সমসাময়িক বাংলা কথাসাহিত্যক। পাঠকের বাম দিক থেকে- সুবল দত্ত, [[তপন বন্দ্যোপাধ্যায়, মণিরত্ন মুখোপাধ্যায় ও দেবব্রত দেব]]
গল্পকার হিসাবে মণিরত্ন মুখোপাধ্যায়ের পরিচিতি যথেষ্ট। বিশিষ্ট পত্র-পত্রিকায় ও সংকলনে তাঁর বহু গল্প প্রকাশিত হয়েছে। তার মধ্যে উল্লেখযোগ্য হল দেশ, শারদীয়া দেশ, আনন্দবাজার পত্রিকা, সানন্দা, এ'বেলা, কথাসাহিত্য, নবকল্লোল, বসুমতী, উনিশ-কুড়ি, প্রসাদ প্রভৃতি পত্রিকায়। তাঁর গল্প বিষয়-বৈচিত্রে ভরপুর।
উদ্বোধন, উন্মুক্ত উচ্ছ্বাস, আরাত্রিক, দিগঙ্গন প্রভৃতি পত্রিকাতে নানান বিষয়ে তাঁর প্রবন্ধ প্রকাশিত হয়েছে। কিছু অন্য ভাষার গল্প বাংলায় অনুবাদ করেছেন তিনি।
মৃত্যু
দিল্লিতে নিজের বাড়িতেই ১১ জুন ২০২১ তারিখে ৮১ বছর বয়েসে অল্প কিছু দিনের অসুস্থতায় শেষ নিশ্বাস ত্যাগ করেন।
অতিরিক্ত তথ্যসূত্র
স্বাধীনতা-পরবর্তী দিল্লির বাংলা সাহিত্যচর্চা: রূপকুমার আড়ি, শম্ভাবী প্রকাশণী, কলকাতা, ২০১৮, ISBN 9788193614563
বাক্‌প্রতিমা ( মণিরত্ন মুখোপাধ্যায় স্মরণ-ক্রোড়পত্র), সম্পাদক: অনাদিরঞ্জন বিশ্বাস, দ্বাবিংশতিতম বর্ষ, জানুয়ারি-ডিসেম্বর ২০২১ (পৌষ ১৪২৭-অগ্রহায়ণ ১৪২৮), আন্দামান, ISSN 0972-9615
মৌতলা ইউনিয়ন
মৌতলা ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।
হার্বি টেলর
হার্বার্ট উইলফ্রেড টেলর, এমসি (Herbie Taylor; জন্ম: ৫ মে, ১৮৮৯ - মৃত্যু: ৮ ফেব্রুয়ারি, ১৯৭৩) ডারবানে জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ছিলেন। দক্ষিণ আফ্রিকা ক্রিকেট দলের পক্ষে ৪২ টেস্টে অংশগ্রহণ করেন তিনি। তন্মধ্যে, ১৮ টেস্টে দলের অধিনায়কের দায়িত্বে ছিলেন ‘হার্বি’ ডাকনামে পরিচিত হার্বি টেলর। ঘরোয়া প্রথম-শ্রেণীর ক্রিকেটে নাটাল, ট্রান্সভাল ও ওয়েস্টার্ন প্রভিন্সের প্রতিনিধিত্ব করেছেন। মূলতঃ ব্যাটিংয়ে অভিজ্ঞ ছিলেন তিনি। এক সময় দক্ষিণ আফ্রিকার ম্যাটিং পিচে নিজেকে একাকার করে ফেলেন। সংগৃহীত সাত সেঞ্চুরির ছয়টিই করেন নিজ দেশে। তার ব্যাটিংশৈলী খুব দ্রুত পায়ের কারুকাজের সাথে সম্পৃক্ত ও ব্যতিক্রমধর্মী ব্যাকপ্লের সাথে জড়িত ছিল। প্রথম দক্ষিণ আফ্রিকান ক্রিকেটার হিসেবে ২,৫০০ রানের মাইলফলক স্পর্শ করেন তিনি। ১৯২৫ সালে উইজডেন কর্তৃক বর্ষসেরা ক্রিকেটার মনোনীত হন।
১৯১৩-১৪ মৌসুমে ইংল্যান্ডের বিপক্ষে অনুষ্ঠিত টেস্ট সিরিজে স্মরণীয় ক্রীড়ানৈপুণ্য প্রদর্শন করেন তিনি। ৫০.৮০ গড়ে ৫০৮ রান তুলেন। ঐ সিরিজেই বিখ্যাত ইংরেজ বোলার সিডনি বার্নস মাত্র ১০.৯৩ গড়ে ৪৯ উইকেটের রেকর্ড গড়েছিলেন। ক্রিকেট ইতিহাসবেত্তা এইচ.এস. আল্থাম এ প্রসঙ্গে লিখেছেন যে, ‘তাঁর সুন্দরতম ব্যাটিং নৈপুণ্যের বিপক্ষে বার্নসের সেরা সময়কে একত্রে দেখার কথা ইংরেজ ক্রিকেটারগণ ভাবতেই পারেননি।’ নেভিল কারদাস মন্তব্য করেন যে, ‘ব্যাটসম্যান হিসেবে তিনি সকল টেস্টেই তাঁর সেরা দক্ষতা প্রকাশ করেছেন।’ এছাড়াও কারদাস টেলরকে গ্রেস-উত্তর সময়কালে সেরা ছয় ব্যাটসম্যানের অন্যতম হিসেবে চিত্রিত করেন।
ত্রি-দেশীয় প্রতিযোগিতা
১৯১২ সালে অনুষ্ঠিত ত্রি-দেশীয় প্রতিযোগিতা শুরুর পূর্বেকার শেষ প্রস্তুতিমূলক খেলায় ওরচেস্টারশায়ারের বিপক্ষে টেলর ৮৩ রান তুলে দলের ইনিংস বিজয়ে প্রভূতঃ ভূমিকা রাখেন। স্বাগতিক দলের ৫০ রানে গুটিয়ে যাবার পর জেরাল্ড হার্টিগানের সাথে উদ্বোধনী জুটিতে ১৪৬ রান সংগ্রহ করেন। ওল্ড ট্রাফোর্ডে প্রতিযোগিতার প্রথম খেলা অনুষ্ঠিত হয়। অস্ট্রেলিয়ার বিপক্ষে খেলতে নামেন ও টেস্ট অভিষেক ঘটান টেলর। অস্ট্রেলিয়ার সংগৃহীত ৪৪৮ রানের জবাবে দক্ষিণ আফ্রিকার ইনিংস উদ্বোধনে নামেন। কিন্তু তিনি শূন্য রানে বিদায় নেন। দক্ষিণ আফ্রিকা ফলো-অনের কবলে পড়ে। ৯৮ রানে অল-আউট হলে দল ইনিংস ব্যবধানে পরাভূত হয়। তবে, দ্বিতীয় ইনিংসে তিনি দলের পক্ষে সর্বাধিক রান সংগ্রহ করেন। এবার তিনি ব্যাটিং অর্ডার পরিবর্তন করেছিলেন। পরবর্তী দুই টেস্টে ইংল্যান্ডের মুখোমুখি হয় তার দল। তবে রান সংগ্রহ করার জন্য তাকে সংগ্রাম করতে হয়। চার ইনিংসে তিনি মাত্র ৩৯ রান তুলেন। লর্ডসে অস্ট্রেলিয়ার বিপক্ষে দক্ষিণ আফ্রিকার দ্বিতীয় টেস্টে প্রথমবারের মতো অর্ধ-শতক করেন। ছয় নম্বরে ব্যাটিংয়ে নেমে দক্ষিণ আফ্রিকার প্রথম ইনিংসে সংগৃহীত ২৬৩ রানের মধ্যে তিনি সর্বোচ্চ ৯৩ রান সংগ্রহ করতে পেরেছিলেন। দক্ষিণ আফ্রিকার ৭৪/৫ থাকা অবস্থায় লুইস স্ট্রিকারের সাথে মূল্যবান ৯৭ রানের জুটি গড়ে এক ঘণ্টারও কিছুটা বেশি সময় নিয়ে। উইজডেন মন্তব্য করে যে, টেলরের ড্রাইভিংগুলো খুবই দর্শনীয় ছিল। প্রতিযোগিতার বাদ-বাকী দুই খেলায় তিনি আরও ৩১ রান তুলতে পেরেছেন। এ সিরিজে ১৯.৪০ গড়ে ১৯৪ রান তুলেন তিনি। এ সিরিজটি দক্ষিণ আফ্রিকার জন্য হতাশাব্যঞ্জক ছিল। ছয় টেস্টের পাঁচটিতে হেরে বসে দক্ষিণ আফ্রিকা। অন্যটি বৃষ্টির কারণে ড্রয়ে পরিণত হয়েছিল। পুরো সফরে টেলর ১৩৪০ রান করেন যার তুলনায় কেবলমাত্র ডেভ নোর্স এগিয়ে ছিলেন।
সিরিজ শেষে উইজডেন তাদের প্রতিবেদনে উল্লেখ করে যে, ‘সুন্দর ব্যাটিং ভঙ্গীমা ও শক্তিশালী মারের সাহায্যে কিছুটা পুরনো হবার পূর্বেই তিনি প্রতিশ্রুতিশীলতার স্বাক্ষর রেখেছেন।’ ১৯১২-১৩ মৌসুমে টেলর নাটালের অধিনায়কের দায়িত্ব পালন করেন ও কারি কাপ জয়ে ভূমিকা রাখেন। ট্রান্সভালের বিপক্ষে খেলা দিয়ে অধিনায়কত্বের সূত্রপাত ঘটান তিনি। দ্বিতীয় ইনিংসে ২২৫ মিনিটে অপরাজিত ২৫০* রান সংগ্রহ করেন ও দলকে ৩৮৪/৫ তুলে দলের ইনিংস ঘোষণা করেন। ঐ খেলায় কেবলমাত্র আর একজন খেলোয়াড় অর্ধ-শতকের কোটা অতিক্রম করতে পেরেছিলেন। এই রানটিই তার প্রথম-শ্রেণীর খেলোয়াড়ী জীবনের সর্বোচ্চ সংগ্রহ হিসেবে রয়ে যায়।
১৯১৩-১৪ ইংল্যান্ড সফর
১৯১৩-১৪ মৌসুমে ইংল্যান্ড (মেরিলেবোন ক্রিকেট ক্লাব) দক্ষিণ আফ্রিকা সফরে যায়। টেস্ট খেলা শুরুর পূর্বে পিটারমারিৎজবার্গের সিটি ওভালে নাটালের বিপক্ষে সফরকারী দল খেলতে নামে। টেলর দলের ১২৪ রানের মধ্যে শুরু থেকে শেষ পর্যন্ত ৮৩ রান তুলে অপরাজিত থাকেন। দ্বিতীয় ইনিংসেও অপরাজিত ৪২* তুলে খেলাটিকে ড্রয়ের দিকে নিয়ে যান। ফলশ্রুতিতে ডারবানে অনুষ্ঠিত প্রথম টেস্টে খেলার জন্য মনোনীত হন। ঐ খেলায় তিনি প্রথমবারের মতো দক্ষিণ আফ্রিকা দলের অধিনায়কত্ব করেন। টসে জয়লাভ করে ব্যাটিং বেছে নেন ও অভিষেক টেস্ট সেঞ্চুরি হাঁকান। তিন ঘণ্টা ২০ মিনিট সময় নিয়ে ১০৯ রান তুলেন তিনি। উইজডেন তার ইনিংসটিকে অপূর্ব ব্যাটিংশৈলীর প্রদর্শনরূপে ঘোষণা করে ও মন্তব্য করে যে, তিনি যথাযথভাবে [সিডনি] বার্নসকে আত্মবিশ্বাসের সাথে মোকাবেলায় সমর্থ হয়েছিলেন। কিন্তু দলীয় সঙ্গীদের কাছ থেকে তিনি খুব কমই সহযোগিতা পেয়েছেন। দক্ষিণ আফ্রিকা ১৮২ রানে অল-আউট হয়। দ্বিতীয় ইনিংসে স্বাগতিক দল মাত্র ১১১ রান তুললে ইংল্যান্ড ইনিংস ব্যবধানে জয় তুলে নেয়। দ্বিতীয় ইনিংসে টেলর করেছিলেন আট রান। জোহেন্সবার্গের দ্বিতীয় টেস্টেও ইংল্যান্ড দল ইনিংস ব্যবধানে জয়লাভ করে। সিডনি বার্নস খেলায় ১৭/১৫৯ রান তুলে তৎকালীন বিশ্বরেকর্ড স্থাপন করেন। দুইবারই টেলর তার হাতে ধরা পড়েন ২৯ ও ৪০ রানে।
জোহেন্সবার্গে পুনরায় অনুষ্ঠিত তৃতীয় টেস্টে নিজস্ব সেরা বোলিং পরিসংখ্যান গড়েন টেলর। ইংল্যান্ডের প্রথম ইনিংসে তিনি ১০ ওভারে ৩/১৫ লাভ করেন। তন্মধ্যে, উইলফ্রেড রোডসকে লেগ বিফোর উইকেটের ফাঁদে ফেলে নিজস্ব প্রথম টেস্ট উইকেট লাভ করেন। ফ্রাঙ্ক ওলি ও মরিস বার্ড তার অন্য দুই শিকারে পরিণত হন। দ্বিতীয় ইনিংসে তিনি বোলিং উদ্বোধনে নামেন। যদিও বেশ রান দিয়ে ফেলেন, তবুও উইলফ্রেড রোডসকে পুনরায় আউট করেন তিনি। ব্যাটিংয়ে নেমে তিনি ১৪ ও ৭০ রান তুলেন। তন্মধ্য, শেষ ইনিংসটিতে বিলি জাল্কের সাথে ১৫৩ রানের উদ্বোধনী জুটি গড়েন। তৃতীয় ও চতুর্থ টেস্টের মাঝখানে ছয় সপ্তাহের বিরতি ছিল। এ সময়ে এমসিসি সাতটি সফরকালীন খেলায় অংশ নেয়। শেষ তিনটি খেলায় নাটালের বিপক্ষে অবতীর্ণ হয় তারা। শুরুর দিকে নির্ধারিত খেলাগুলোর ন্যায় স্বাগতিক দলের রান সংগ্রহেও টেলর তার ভূমিকা অব্যাহত রাখেন। নিম্নমুখী রানের খেলায় দলের ১৫৩ রানের মধ্যে তিনি ৯১ ও ২১৬/৬-এর মধ্যে তিনি করেন ঠিক ১০০ রান যাতে নাটাল দল ৪ উইকেটের ব্যবধানে জয় তুলে নেয়। কেবলমাত্র অপর একজন ব্যাটসম্যানই অর্ধ-শতকের সন্ধান পান।
ডারবানে অনুষ্ঠিত সিরিজের চতুর্থ টেস্টে সিডনি বার্নসের অবিস্মরণীয় ক্রীড়াশৈলী প্রদর্শন স্বত্ত্বেও দক্ষিণ আফ্রিকা দল পরাজয় এড়াতে সক্ষমতা দেখায়। বার্নস আরও ১৪ উইকেট নিয়ে সিরিজে প্রাপ্ত উইকেট সংখ্যাকে ৪৯-এ নিয়ে যান। উভয় ইনিংসেই তিনি বার্নসের শিকারে পরিণত হয়েছিলেন। প্রথম ইনিংসে ১৬ ও দ্বিতীয় ইনিংসে করেন ৯৩ রান। এ প্রসঙ্গে উইজডেন মন্তব্য করে যে, ‘প্রত্যাশার তুলনায়ও তিনি অধিক রান তুলেছেন তিনি।’ দ্বিতীয় ইনিংসে টেস্ট অভিষেক ঘটা জ্যেষ্ঠ ভ্রাতা ড্যানিয়েল টেলরের সাথে ৬৯ রানের মূল্যবান জুটি গড়েন। পোর্ট এলিজাবেথে পঞ্চম ও চূড়ান্ত টেস্টে টেলর ৪২ ও ৮৭ রান করেন। তাস্বত্ত্বেও দল দশ উইকেটে পরাজিত হয়েছিল। এ ইনিংসে বিলি জাল্কের সাথে শতরানের জুটি গড়েন যা সিরিজে দ্বিতীয়বারের মতো ছিল। এবার তারা ১২৯ রানের জুটি গড়েন। সিরিজে দল ৪-০ ব্যবধানে পরাজিত হলেও টেলর উভয় দলের পক্ষে ১০ ইনিংসে ৫০৮ রান তুলে উভয় দলের পক্ষে সর্বোচ্চ রান সংগ্রাহকের ভূমিকায় অবতীর্ণ হন। ২২৭ রান নিয়ে দলের দ্বিতীয় সর্বোচ্চ সংগ্রহকারী হন ফিলিপ হ্যান্ডস। ১০.৯৩ গড়ে ৪৯ উইকেট লাভকারী ও টেস্ট রেকর্ড সৃষ্টিকারী বার্নসের বোলিং মোকাবেলা করে তিনি এ সক্ষমতা দেখান। ক্রিকেট ইতিহাসবেত্তা এইচ. এস. আল্থাম এ প্রসঙ্গে লিখেন যে, ‘ইংরেজ ক্রিকেটারগণ একমত যে, তাঁর ব্যাটিং বার্নসের সেরা বোলিংয়ের বিপক্ষে ছিল যা কেউ দেখবেন আশা করেননি।’ নেভিল কারদাস ১৯৫৫ সালে উইজডেনে লিখেন যে, "তাঁর মৃত্যুদূত বার্নসের বিপক্ষে এইচ. ডব্লিউ. টেলর যেভাবে বোলিং মোকাবেলা করে অগ্রসর হয়েছেন ও প্রত্যেক টেস্টেই খুব সহজে রান তুলতে পেরেছেন তা নিশ্চয়ই প্রশংসার দাবীদার। অমর ব্যাটসম্যান হিসেবে বহুবার বার্নসকে মোকাবেলা করেছেন ও সর্বদাই তাঁকে অন্যপ্রান্তে দলের উইকেট পতন দেখতে হয়েছে। এইচ. ডব্লিউ. টেলরকে অবশ্যই গ্রেস-উত্তর যুগের ছয়জন শীর্ষসারির ব্যাটসম্যানের অন্যতম হিসেবে বিবেচনায় আনতে হবে।"
এছাড়াও কারদাস টেলরের ক্রীড়ানৈপুণ্যের বিষয়ে লেখেন যে, ‘একজন ব্যাটসম্যান হিসেবে তিনি সকল টেস্টেই তাঁর সর্বাত্মক প্রচেষ্টা ও দক্ষতার অপূর্ব সংমিশ্রণ ঘটিয়েছেন।’
যুদ্ধ পরবর্তী সময়কাল
প্রথম বিশ্বযুদ্ধে অংশগ্রহণকারী টেলর মিলিটারি ক্রস প্রাপক হন। ১৮ মাস রয়্যাল ফিল্ড আর্টিলারি বিভাগে ও দুই বছর রয়্যাল ফ্লাইং কোরে কর্মরত ছিলেন তিনি। ১৯১৯-২০ মৌসুমে ক্রিকেট পুনরায় শুরু হলে এপ্রিল, ১৯২০ সালে নাটালের সদস্যরূপে ট্রান্সভালের বিপক্ষে অনুষ্ঠিত খেলার মাধ্যমে খেলার জগতে ফিরে আসেন তিনি। খেলায় তিনি ৭৬ রান সংগ্রহ করলেও ডেভ নোর্সের অপরাজিত ৩০৪* রানের কল্যাণে তা চোখেই পড়েনি কারোরই। ঐ মৌসুমে এটিই একমাত্র খেলা ছিল। তবে, ১৯২০-২১ মৌসুমে আনুষ্ঠানিক প্রতিযোগিতা কারি কাপের পুণঃপ্রচলন ঘটে। অরেঞ্জ ফ্রি স্টেটের বিপক্ষে উদ্বোধনী খেলায় তিনি ১৫০ রান তুলেন ও ৫৩.১৪ গড়ে ৩৭২ রান রান।
যুদ্ধ পরবর্তীকালে দক্ষিণ আফ্রিকা প্রথম আন্তর্জাতিক খেলায় অস্ট্রেলিয়ার মোকাবেলা করে। ১৯২১-২২ মৌসুমে দলটি দক্ষিণ আফ্রিকা সফরে আসে। সর্বশেষ টেস্টে অংশ নেয়ার আট বছরের বিরতি থাকা স্বত্ত্বেও হার্বি টেলর অধিনায়কের দায়িত্বে ছিলেন। ডারবানের প্রথম টেস্টে এক রানে আউট হন। দ্বিতীয় ইনিংসে অবস্থান পরিবর্তন করে চার নম্বরে নামেন যা সিরিজের সকল টেস্টে এ অবস্থান বজায় রাখেন। অপরিচিত অবস্থানে থেকে তিনি ২৯, ৪৭, ৮০, ২৬ ও ১৭ রান তুলে সিরিজে সর্বমোট ২০০ রান করেন ৩৩.৩৩ গড়ে। প্রথম দুই টেস্ট ড্র হলেও কেপ টাউনের তৃতীয় খেলায় দশ উইকেটের বিজয়ে অস্ট্রেলিয়া সিরিজ জয় করে।
১৯২২-২৩ ইংল্যান্ড সফর
পরের বছর ইংল্যান্ড দল দক্ষিণ আফ্রিকা সফরে যায়। নয় বছর পূর্বেকার টেলরকে তার সেরা সময়ে অবস্থানে থাকতে দেখা যায়। জোহেন্সবার্গে সিরিজের প্রথম টেস্টে তিন নম্বরে ব্যাটিংয়ে নামেন তিনি। দ্বিতীয় ইনিংসে মনোমুগ্ধকর ১৭৬ রানের ইনিংস উপহার দেন তিনি। দলের পরবর্তী সেরা সংগ্রহ ছিল ৫০। এ ইনিংসে টেলর ২৫ বাউন্ডারির মার মেরেছিলেন ও ইংল্যান্ডের বিপক্ষে দক্ষিণ আফ্রিকান যে-কোন ব্যাটসম্যানের সেরা সংগ্রহ ছিল। খেলায় দক্ষিণ আফ্রিকা ১৬৮ রানের ব্যবধানে জয় তুলে নেয়। এটিই টেলরের অধিনায়কসহ টেস্ট খেলোয়াড় হিসেবে প্রথম টেস্ট জয় ছিল। দ্বিতীয় টেস্টে করেন ৯ ও ৬৮ রান, যাতে ইংল্যান্ড নাটকীয়ভাবে এক উইকেটের ব্যবধানে জয়ী হয়। ডারবানে অনুষ্ঠিত তৃতীয় টেস্টে পুনরায় ব্যাটিং উদ্বোধনে নামেন। খেলায় তিনি ৯১ রান তুলেন ও বব ক্যাটারলের সাথে ১১০ রানের জুটি গড়েন। তৃতীয় দিন বৃষ্টির কারণে খেলা পণ্ড হলে নিশ্চিতরূপেই চারদিনের টেস্ট খেলাটি ড্রয়ে পরিণত হয়। চতুর্থ টেস্টও ড্র হয়। চার নম্বরে ব্যাটিংয়ে নেমে তিনি ১১ তুলেন ও দ্বিতীয় ইনিংসে ব্যাটিং উদ্বোধন করতে এসে ১০১ রানের ইনিংস গড়েন। উইজডেন মন্তব্য করে যে, ‘পরাজয়ের ভয় না থাকলে তিনি আনন্দচিত্তে ব্যাটিংয়ে মনোনিবেশ ঘটান টেলর, খেলায় প্রভূত্বঃ দেখান। কিন্তু খুব কমই ভাগ্যের সহায়তা পেয়েছেন তিনি।’
১-১ ব্যবধানে সিরিজ এগিয়ে যায়। পঞ্চম ও চূড়ান্ত টেস্টটি সিরিজের জয় নির্ধারণে অসীম সময়ের করা হয়। ইংল্যান্ডের সি. এ. জি. রাসেল খেলায় দুইটি শতরান করেন। চতুর্থ ইনিংসে দক্ষিণ আফ্রিকার জয়ের জন্য ৩৪৪ রানের লক্ষ্যমাত্রা নির্ধারণ করা হয়। টেলর নামেন চার নম্বরে। দীর্ঘ সাড়ে চার ঘণ্টারও বেশি সময় নিয়ে ১০২ রানের ইনিংস খেললেও সতীর্থদের কাছ থেকে খুব কমই সহায়তা পেয়েছেন তিনি। ফলশ্রুতিতে দক্ষিণ আফ্রিকা দল ১০৯ রানের ব্যবধানে পরাজিত হতে বাধ্য হয়। ৬৪.৬৬ গড়ে ৫৮২ রান সংগ্রহ করে উভয় দলের মধ্যে শীর্ষস্থানে আরোহ করেন। দক্ষিণ আফ্রিকানদের মধ্যে দ্বিতীয় সর্বোচ্চ রান সংগ্রাহকের ছিল ২৭৮ রান। অধিনায়ক হিসেবে সিরিজে সর্বোচ্চ রান সংগ্রহের দিক দিয়ে রেকর্ড গড়েন যা পরবর্তীতে ১৯৩৬ সালে ডন ব্র্যাডম্যান ভেঙ্গে ফেলেন। এ সিরিজে তিনি তিনটি সেঞ্চুরি করে দক্ষিণ আফ্রিকান রেকর্ড গড়েন। কেবলমাত্র জ্যাকুয়েস ক্যালিস ২০০৩-০৪ মৌসুমে তার তুলনায় ভালো করেন। উইজডেন এ সিরিজ সম্পর্কে প্রতিবেদনে উল্লেখ করে যে, ‘এইচ. ডব্লিউ. টেলর ব্যাটসম্যান হিসেবে স্বয়ং নিজের শ্রেণীকেই পরিচিতি ঘটিয়েছেন।’
১৯২৪ ইংল্যান্ড সফর
সফরের শুরুরদিকে তার ক্রীড়াশৈলী বেশ দূর্বলমানের ছিল। প্রথম টেস্টের পূর্বে ১১ খেলায় ১৮ ইনিংসে মাত্র দুইটি অর্ধ-শতক করতে পেরেছিলেন। এজবাস্টনের প্রথম টেস্টে তিনি ৭ ও ৩৪ রান তুলেন। তন্মধ্যে, ১২.৩ ওভারের গুটিয়ে যাওয়া দক্ষিণ আফ্রিকার প্রথম ইনিংসে সংগৃহীত ৩০ রানের মধ্যে তার ইনিংসটিই সর্বোচ্চ ছিল। দলীয় এ সংগ্রহটি টেস্টের সর্বনিম্ন দলীয় সংগ্রহের সমান অবস্থানে ছিল। পূর্বেকার ৩০ রানও দক্ষিণ আফ্রিকা-ইংল্যান্ডের মধ্যকার খেলায় হয়েছিল। স্মরণীয় যে, টেস্ট ক্রিকেটের ইতিহাসে একমাত্র ঘটনা হিসেবে এ ইনিংসে কোন ব্যাটসম্যানই দুই অঙ্কের কোটায় পৌঁছুতে সক্ষমতা দেখাতে পারেননি। দ্বিতীয় ইনিংসে দল ৩৯০ রান তুললেও ইনিংস ও ১৮ রানের ব্যবধানে পরাজিত হয় দক্ষিণ আফ্রিকা দল। লর্ডসের দ্বিতীয় টেস্টেও দল একই ব্যবধানে পরাজয়বরণ করে। এ টেস্টে টেলর চার ও আট রান তুলেন।
দ্বিতীয় ও তৃতীয় টেস্টের বিরতিতে তিনটি প্রস্তুতিমূলক খেলার আয়োজন করা হয়। দ্বিতীয় খেলায় নর্দাম্পটনশায়ারের বিপক্ষে ১১৬ রানের সেঞ্চুরিসহ দলের পক্ষে সর্বোচ্চ রান তুলেন। এ সেঞ্চুরিটি সফরে তার দ্বিতীয় শতক ছিল। তৃতীয় খেলা শেষে দক্ষিণ আফ্রিকা এজবাস্টনে খেলে। এবার দলটি ওয়ারউইকশায়ারের মুখোমুখি হয়। উভয় ইনিংসেই তিনি ৯৪ ও ১১৬ রান তুলেন। তৃতীয় টেস্টও তার এই চমৎকার ক্রীড়ানৈপুণ্য অব্যাহত থাকে। খেলায় তিনি অপরাজিত ৫৯ ও ৫৬ রান সংগ্রহ করেন। এ সময়ে বব ক্যাটারলের সাথে ৫৪ ও ৯৯ রানের জুটি গড়েন যারা ধারাবাহিকভাবে তিনটি ইনিংস পরাজয় দেখেন। কিন্তু এবার তারা নয় উইকেটে হেরে বসেন। বৃষ্টির কারণে সিরিজের শেষ দুই টেস্টে প্রভাববিস্তার করে ও ড্রয়ে পরিণত হয়। ওল্ড ট্রাফোর্ডে তিনি অপরাজিত ১৮* ও ওভালে ১১ রান তুলেছিলেন টেলর। সিরিজে তিনি ৩২.৮৩ গড়ে ১৯৭ রান পান। উইজডেন তার অবদানকে হতাশাব্যঞ্জকরূপে আখ্যায়িত করে তবে মন্তব্য করে যে, ‘সন্দেহ নেই যে, পরাজিত দলের অধিনায়ক হিসেবে তিনি দুঃশ্চিন্তাগ্রস্ত ছিলেন। যদি তিনি নিজ ব্যাটিং নিয়ে চিন্তা না করতেন তাহলেই বেশ ভাল করতেন।’ এ সফরে তিনি ৩৪টি প্রথম-শ্রেণীর খেলায় অংশ নেন। ১,৮৯৮ রান তুলেন যা ডেভ নোর্সের তুলনায় কিছুটা কম ছিল। তবে, ৪২.১৭ গড়ে শীর্ষস্থানে ছিলেন তিনি। thumb|right|250px|১৯২৪ সালের সংগৃহীত স্থিরচিত্রে হার্বি টেলর
১৯২৭-২৮ ইংল্যান্ড সফর
কোন আন্তর্জাতিক সফর বাদেই দক্ষিণ আফ্রিকা দল তিন মৌসুম অতিবাহিত করে। এ সময়ে ১৯২৫-২৬ মৌসুমের পূর্বে টেলর নাটাল থেকে ট্রান্সভালে চলে যান। নতুন দলের সাথে প্রথম মৌসুম বেশ সফলভাবে পার করেন। কারি কাপের শিরোপা জয়ে নেতৃত্ব দেন ও ৬৮.৮০ গড়ে ৩৪৪ রান তুলেন। পরের মৌসুমে ৮০.১৬ গড়ে ৪৮১ রান করে ট্রান্সভালের শিরোপা অক্ষুণ্ন রাখতে সহায়তা করেন।
১৯২৭-২৮ মৌসুমে ইংল্যান্ড দক্ষিণ আফ্রিকায় পাঁচ-টেস্টের সিরিজ খেলার জন্য আসে। টেলর তখন অধিনায়কের দায়িত্বের বাইরে অবস্থান করেন ও নামি ডিন তার স্থলাভিষিক্ত হয়েছিলেন। ঘরোয়া ক্রিকেটে অধিনায়ক হিসেবে সফলতা লাভের প্রেক্ষিতে নামি ডিনকে দক্ষিণ আফ্রিকা দলের অধিনায়ক হিসেবে ঘোষণা করা হয়। ১৯২৭-২৮ মৌসুমে সফরকারী ইংরেজ দলের বিপক্ষে পূর্বেকার সফরে নেতৃত্বদানকারী হার্বি টেলরকে বড় ধরনের খেলায় চাপ অনুভব করায় নামি ডিনকে এ অধিনায়কত্ব প্রদান করা হয়েছিল।
তাস্বত্ত্বেও তিনি দেশের শীর্ষসারির ব্যাটসম্যান হিসেবে সর্বসমক্ষে তুলে ধরেন ও সিরিজে রান সংগ্রহের দিক দিয়ে শীর্ষে ছিলেন। জোহেন্সবার্গের প্রথম টেস্টে তিনি ৩১ ও ৪ রান তুলেন যাতে সফরকারী দল দশ উইকেটে জয় পায়। কেপ টাউনের দ্বিতীয় টেস্টে ৬৮ ও ৭১ করেন। তন্মধ্যে, দ্বিতীয় ইনিংসে মিক কোমেইলের সাথে ১১৫-রানের জুটি গড়েছিলেন। তৃতীয় টেস্টে অর্ধ-শতক করার পর চতুর্থ টেস্টের প্রথম ইনিংসে সেঞ্চুরি করেন। এরফলে দল চার উইকেটে জয় তুলে নেয় এবং সিরিজকে ১-১ ব্যবধানে এগিয়ে নিয়ে যায় ও সজীব রাখে। উইজডেন টেলরের ১০১ রানের ইনিংস সম্পর্কে মূল্যায়ন করে যে, ‘তিনি বোলারদের উপর ছড়ি ঘুরিয়েছেন ও তারপর স্বাভাবিকভাবে রান তুলতে থাকেন। ১৭০ রানের মধ্যে তার ১০১ রানটি এসেছিল দুই ঘণ্টা ও পঁচিশ মিনিটে।’ পঞ্চম ও চূড়ান্ত টেস্টে দক্ষিণ আফ্রিকা আট উইকেটে বিজয়ী হয় ও সিরিজ জয় করে। তার টেস্ট খেলোয়াড়ী জীবনের প্রথমবারের মতো সিরিজে পরাজিত দলের সদস্য হননি। সিরিজ শেষে টেলর দক্ষিণ আফ্রিকার সর্বোচ্চ রান সংগ্রাহক হন ৪১২। তবে, কিছুটা ব্যবধানে ব্যাটিং গড়ে বব ক্যাটারল এগিয়েছিলেন।
১৯২৯ ইংল্যান্ড সফর
১৯২৯ সালে তৃতীয়বারের মতো ইংল্যান্ড সফরে যান টেলর। তরুণ ও অনভিজ্ঞ দলের মধ্যে তিনজনের একজন হিসেবে এরপূর্বে ইংল্যান্ড সফরকারী ছিলেন তিনি। ড্র হওয়া প্রথম টেস্টে তিনি দুই রান তুলেন। আঘাতের কারণে দ্বিতীয় ও তৃতীয় টেস্ট খেলার সুযোগ ঘটেনি তার। ১৯১২ সালে টেস্ট অভিষেকের পর এটিই প্রথমবারের মতো টেস্ট দলের বাইরে থাকতে হয় তাকে। পরাজয়ের বৃত্তে অবস্থান করেও ওল্ড ট্রাফোর্ডের চতুর্থ টেস্টে দুইটি আক্রমণাত্মক ইনিংস উপহার দেন। প্রথম ইনিংসে ৩২ রানের মধ্যে তার অংশগ্রহণ ছিল ২৮ ও দ্বিতীয় ইনিংসে আউট হবার পূর্বে ১১৩ রানের মধ্যে করেন ৭০ রান। উইজডেন তার ড্রাইভিং সম্বন্ধে ভূয়সী প্রশংসা করে। তিনি তার সর্বশক্তি ও নিশ্চয়তার সাথে এগিয়ে যান।
ইতিমধ্যেই দক্ষিণ আফ্রিকা দল সিরিজে পরাজিত হয়েছে। ওভালের পঞ্চম ও চূড়ান্ত টেস্টে নিজ দেশের বাইরে প্রথম সেঞ্চুরি করেন। দলীয় সংগ্রহ ২০/৩ থাকা অবস্থায় মাঠে নেমে ১২ বাউন্ডারি সহযোগে ১২১ রান তুলেন। দলীয় অধিনায়ক নামি ডিনের সাথে চতুর্থ উইকেটে ১৯০ মিনিটে ২১৪ রানের মহামূল্যবান জুটি গড়েন। উইজডেনে উল্লেখ করা হয়, ‘উভয় খেলোয়াড়ের ব্যাটিং বেশ উচ্চমার্গের ছিল। খেলার অবস্থান ও দক্ষতায় তাঁরা খুব সহজেই তাঁদের ক্রীড়াশৈলী প্রদর্শন করেছেন যা পুরো টেস্ট সিরিজে দক্ষিণ আফ্রিকানদের সেরা ইনিংস ছিল।’ এ জুটি চতুর্থ উইকেটে রেকর্ড গড়ে যা পরবর্তীতে ২০০৩ সালে জ্যাক ক্যালিস-গ্যারি কার্স্টেন ভেঙ্গে ফেলতে সমর্থ হন। খেলাটি ড্র হয়েছিল। উইজডেনে লেখা হয় যে, উভয় খেলোয়াড়ই অত্যন্ত উচ্চমার্গীয় ক্রীড়াশৈলী প্রদর্শন করেছেন। দলের অবস্থান বিবেচনা করলে টেস্ট সিরিজে দক্ষিণ আফ্রিকানদের কাছে থেকে সেরা হিসেবে বিবেচ্য। এ সেঞ্চুরির কল্যাণে সিরিজে টেলর ৫৫.২৫ গড়ে ২২১ রান তুলেন। সফরশেষে উইজডেন মন্তব্য করে, যদিও পূর্বেকার বছরের ন্যায় ব্যক্তিগতভাবে নিজকে মেলে ধরতে সমর্থ হননি; তবুও তিনি ইংরেজদের চোখে সর্বাপেক্ষা ভয়ঙ্কর ব্যক্তি ছিলেন। সমগ্র সফরে তিনি ৩৮.৪১ গড়ে ১,৫৭৫ রান পান যা সফরকারীদের মধ্যে গড়ে সর্বোচ্চ ছিল।
১৯৩০-৩১ ইংল্যান্ড সফর
১৯২৯-৩০ মৌসুমে কারি কাপের দুই খেলায় অংশ নেন। মৌসুমের শেষ দুই খেলায় ওয়েস্টার্ন প্রভিন্স ও রোডেশিয়ার বিপক্ষে তিনি যথাক্রমে ১৪২ ও ১৩৯ রান করে পাঁচ মৌসুমের মধ্যে তৃতীয়বারের মতো ট্রান্সভালকে শিরোপা জয়ে সহায়তা করেন। পরের মৌসুমে ইংল্যান্ড দল পাঁচ-টেস্টের সিরিজ খেলতে আসে। এ সিরিজে জয়ের ফলে ১৯১০ সালের পর প্রথম সিরিজ জয় দেখে দক্ষিণ আফ্রিকা দল। প্রথম টেস্ট না খেললেও দক্ষিণ আফ্রিকা ২৮ রানের জয় তুলে নেয়। কেপ টাউনের দ্বিতীয় টেস্টে ফিরে আসেন ও নিজস্ব সপ্তম টেস্ট শতক পান। খেলায় দক্ষিণ আফ্রিকার পক্ষে তিনজন সেঞ্চুরিকারীর একজন হলেও টেলরের ১১৭ রানকে উইজডেন ‘সর্বাপেক্ষা আক্রমণাত্মক ব্যাটিংশৈলীর অপূর্ব নিদর্শনরূপে’ মন্তব্য করে। ফলো-অনের কবলে পড়েও ইংল্যান্ড খেলাটিকে ড্রয়ের দিকে নিয়ে যেতে সক্ষম হয়। তৃতীয় খেলাটিও ড্রয়ে পরিণত হয়। তবে, এবার ইংল্যান্ড দল ভালো খেলা প্রদর্শন করে। দ্বিতীয় ইনিংসে দলীয় সংগ্রহ ১৪৫/৮ হলেও টেলর করেন অপরাজিত ৬৪* করে ড্র নিশ্চিত করেন। চতুর্থ টেস্টের প্রথম ইনিংসে ৭২ রান করে শীর্ষস্থানে ছিলেন। এরফলে দক্ষিণ আফ্রিকা ফলো-অনের কবলে পড়েও গুরুত্বপূর্ণভাবে ড্রয়ের দিকে নিয়ে যেতে সক্ষমতা দেখান। সিরিজে সমতা আনয়ণের জন্য পঞ্চম টেস্টে ইংল্যান্ড খেলতে নামে। কিন্তু দলটি প্রথম ইনিংসে দ্রুততার সাথে দক্ষিণ আফ্রিকাকে অল-আউট করতে ব্যর্থ হয়। এরপর থেকেই স্বাগতিক দল খেলার নিয়ন্ত্রণভার গ্রহণ করে। দক্ষিণ আফ্রিকা খেলা ড্র করে ও পাশাপাশি ১-০ ব্যবধানে সিরিজ জয় করে। এটিই টেলরের টেস্ট খেলোয়াড় হিসেবে প্রথম সিরিজ জয় ছিল।
১৯৩১-৩২ অস্ট্রেলিয়া সফর
১৯১০-১১ মৌসুমের পর প্রথমবারের মতো ১৯৩১-৩২ মৌসুমে অস্ট্রেলিয়া সফরে যায় দক্ষিণ আফ্রিকা দল। ঐ দেশে এটিই টেলরের প্রথম সফর ছিল। ড্রয়ের কোন সম্ভাবনা ছিল না। অস্ট্রেলিয়ায় ঐ সময় অসীম সময়ের টেস্ট ছিল ও টেস্ট সিরিজে দক্ষিণ আফ্রিকা হোয়াইটওয়াশ হয়। এর অন্যতম কারণ ছিল চার সেঞ্চুরিসহ ৮০৬ রান সংগ্রহকারী ডন ব্র্যাডম্যানের একাধিপত্য। ব্রিসবেনে প্রথম খেলায় টেলর করেন ৪১ ও ৪৭ রান। সিডনি টেস্টে করেন ৭ ও ৬ রান। উভয় টেস্টেই দক্ষিণ আফ্রিকা দল বিরাট ব্যবধানে পরাজিত হয়। তৃতীয় টেস্টের প্রথম ইনিংসে ১৬০ রানে এগিয়ে থাকলেও দলটি ১৬৯ রানে হেরে যায়। ঐ টেস্টে টেটের ১১ ও ৩৮ রান করেছিলেন। অ্যাডিলেডের চতুর্থ টেস্টে সিরিজের সর্বোচ্চ ব্যক্তিগত রানের ইনিংস খেলেন। ৭৮ ও ৮৪ রান করেন। উভয় ইনিংসেই তিনি ব্রুস মিচেলের সাথে শতরানের জুটি গড়েন। কিন্তু ক্ল্যারি গ্রিমেটের ১৪ উইকেট লাভের প্রেক্ষিতে অস্ট্রেলিয়া ১০ উইকেটে জয়ী হয়। পঞ্চম টেস্টে দক্ষিণ আফ্রিকা উভয় ইনিংসে তুলে মাত্র ৩৬ ও ৪৫ রান। এরফলে ইনিংসের ব্যবধানে জিতে যায় অস্ট্রেলিয়া। প্রথম ইনিংসে শূন্য রান ও দ্বিতীয় ইনিংসে দুই রান করেন টেলর। টেস্ট অভিষেকের পর এটিই তার শূন্য রান প্রাপ্তির ঘটনা ছিল তার। ৭২তম ইনিংসে এ শূন্য রান প্রাপ্তি তৎকালীন টেস্ট রেকর্ডরূপে বিবেচিত ছিল। মিচেলের পর ৩১৪ রান নিয়ে দক্ষিণ আফ্রিকার দ্বিতীয় সর্বোচ্চ রান সংগ্রাহক ছিলেন তিনি। সমগ্র সফরেও তিনি মিচেলের পরবর্তী স্থানে ছিলেন। ৮১৩ রানের মধ্যে নিউ সাউথ ওয়েলসের বিপক্ষে একটি সেঞ্চুরিও হাঁকিয়েছিলেন তিনি।
অস্ট্রেলিয়া সফরের পর নিউজিল্যান্ডে দুই টেস্টে খেলার জন্য গমন করেন। প্রথম টেস্ট শুরুর পূর্বে অকল্যান্ডের বিপক্ষে প্রস্তুতিমূলক খেলায় টেলর ১১৩ রান তুলেন। তবে, ক্রাইস্টচার্চে অনুষ্ঠিত প্রথম টেস্টে তিনি তেমন ভালো খেলেননি। উদ্বোধনী জুটিতে বিশাল সংগ্রহের পর তিনি মাত্র নয় রানে ক্রিজ থেকে ফেরৎ আসেন। এটিই টেস্ট ক্রিকেটে তার সর্বশেষ ইনিংস ছিল। দ্বিতীয় টেস্ট শুরুর পূর্বে তিনি এ স্তরের ক্রিকেট থেকে অবসরের কথা ঘোষণা করেন।
অবসর
টেস্ট ক্রিকেট থেকে অবসর নেয়ার পরও সংক্ষিপ্তকালের জন্য প্রথম-শ্রেণীর ক্রিকেট খেলা চালিয়ে যান। ১৯৩২ সালে ইংল্যান্ডে অবস্থানকালে এমসিসি, জেন্টলম্যান, ইংল্যান্ড একাদশ ও ইংল্যান্ড বহির্ভূত একাদশের ন্যায় বিভিন্ন দলের পক্ষে খেলেন। ১৯৩২-৩৩ মৌসুমে দক্ষিণ আফ্রিকান ঘরোয়া ক্রিকেটে কেবলমাত্র একটি খেলায় অংশগ্রহণ করেছিলেন। নাটালের সদস্যরূপে সাবেক দল ট্রান্সভালের বিপক্ষে মনোজ্ঞ ১৫৮ রানের ইনিংস খেলেন। পরবর্তী দুই মৌসুমে তিনি আরও আট খেলায় অংশ নিয়ে খেলোয়াড়ী জীবনের সাথে আরও দুইটি সেঞ্চুরি যুক্ত করেন। তার সর্বশেষ ৩০তম সেঞ্চুরিটি ৪৫ বছর বয়সে ডিসেম্বর, ১৯৩৪ সালে আসে। মার্চ, ১৯৩৬ সালে ওয়েস্টার্ন প্রভিন্সের পক্ষে একটি প্রথম-শ্রেণীর খেলায় সফরকারী অস্ট্রেলিয়া একাদশের বিপক্ষে সংক্ষিপ্ত সময়ের জন্য খেলেন।
খেলা থেকে অবসর গ্রহণের পর বিদ্যালয়ের ছাত্রদেরকে প্রশিক্ষণের দায়িত্ব নেন। নিউল্যান্ডস গ্রাউন্ডের কাছেই কেপ টাউনে তিনি বসবাস করতেন। ৮ ফেব্রুয়ারি, ১৯৭৩ তারিখে ৮৩ বছর বয়সে সেখানেই হার্বি টেলরের দেহাবসান ঘটে।
অর্জনসমূহ
অবসরগ্রহণকালীন সময়ে টেলর একগুচ্ছ দক্ষিণ আফ্রিকান টেস্ট ব্যাটিং রেকর্ড রেখে যান। তন্মধ্যে, সর্বাধিক ২,৯৩৬ রান, ৭ সেঞ্চুরি ও ১৬ অর্ধ-শতক। অব্রে ফকনারের ৪০.৭৯ গড়ের তুলনায় তিনি স্বল্প দূরত্বে ৪০.৭৭ নিয়ে অবস্থান করছিলেন। তবে, ১৯৪০-এর দশকে এ কীর্তিময় রেকর্ডগুলোর সবকটিই ব্রুস মিচেল ভেঙ্গে ফেলেন। দক্ষিণ আফ্রিকার ম্যাটিং পিচেই অধিকতর সফলতা লাভ করেছেন। দেশে তার ব্যাটিং গড় ছিল ৪৮.৮০ ও ছয়টি সেঞ্চুরি করেন। এর তুলনান্তে বিদেশে তার ব্যাটিং গড় ছিল ৩০.১৬ ও ২০ টেস্টে অংশ নিয়ে মাত্র একটি সেঞ্চুরি করতে পেরেছেন। নিজ দেশে ২,০০১ রান করেন ও আন্তর্জাতিক ক্রিকেট থেকে নিষেধাজ্ঞা প্রত্যাহারের পূর্ব-পর্যন্ত রেকর্ডরূপে চিহ্নিত ছিল।
টেলরের খেলোয়াড়ী জীবনের অধিকাংশ সময়ই কেবলমাত্র অস্ট্রেলিয়া ও ইংল্যান্ড - এ দুইটি দেশের সাথে জড়িত ছিল। আর একটি খেলা নিউজিল্যান্ড দলের সাথে খেলেন যা ছিল তার সর্বশেষ টেস্ট। এছাড়াও, অংশগ্রহণকৃত ৪২ টেস্টের ৩০টিই ইংল্যান্ডের বিপক্ষে খেলেন। সেঞ্চুরির সবগুলি ও ২,২৮৭ রান এ দলটির বিপক্ষে করেন। ইংল্যান্ড-দক্ষিণ আফ্রিকার মধ্যকার টেস্ট খেলায় কেবলমাত্র মিচেলই সর্বাধিক রান সংগ্রাহক। সাত সেঞ্চুরির সাথে ব্রুস মিচেল, ডাডলি নোর্স, ডেনিস কম্পটন ও জ্যাক ক্যালিস যৌথভাবে সংযুক্ত থাকেন।
কারি কাপ প্রতিযোগিতার খেলায় তিনি ৫৮.৬৫ গড়ে ৩,২২৬ রান সংগ্রহ করেন। সাতবার চ্যাম্পিয়নশীপের শিরোপা বিজয়ী দলের সদস্য ছিলেন। চারটি ছিল নাটালের পক্ষে ও তিনটি ট্রান্সভালের।
টেলর তার দেশকে চারটি সিরিজে নেতৃত্ব দিয়েছেন। এ সময়ে সর্বমোট ১৮ টেস্টে অংশগ্রহণ করে ৪৭.৯৬ গড়ে রান তুলে ব্যক্তিগতভাবে সফল হন। তবে, চারটি সিরিজের সবকটিতেই পরাজিত হয় তার দল ও কেবলমাত্র দায়িত্ব পালনকালীন একটি টেস্টে জয়লাভ করতে সক্ষম হয়। তবে, ঐ সময়ে এ ঘটনাটি দক্ষিণ আফ্রিকার জন্য অপ্রত্যাশিত বিষয় ছিল। তিনি তার সমগ্র খেলোয়াড়ী জীবনে চারটি জয়ের সাথে নিজেকে জড়িয়ে রাখেন। তন্মধ্যে প্রথম দুইটি জয়ের ক্ষেত্রে সেঞ্চুরি হাঁকিয়েছিলেন যা ১৯২২ ও ১৯২৮ সালে জোহেন্সবার্গে হয়েছিল।
অধিনায়কত্ব
এ ফলাফলে টেলর নিজেকে জড়ানো স্বত্ত্বেও নিজের নামের পাশে অধিনায়ক হিসেবে আরও কিছু অর্জন লিখে নেন। তিনি সর্বাধিক সময় টেস্ট অধিনায়ক হিসেবে কাটান। ১৩ ডিসেম্বর, ১৯১৩ তারিখ থেকে ১৬ আগস্ট, ১৯২৪ তারিখ পর্যন্ত সুদীর্ঘ সময় অধিনায়ক হিসেবে পার করেন যা সময়ের দিক দিয়ে ১০ বছর ২৫১ দিন। দুইজন দক্ষিণ আফ্রিকান অধিনায়কের একজন হিসেবে দায়িত্ব লাভের প্রথম খেলাতেই সেঞ্চুরি করার গৌরব অর্জন করেন। অন্যজন হচ্ছেন জ্যাকি ম্যাকগ্লিউ। এ সেঞ্চুরিকালে প্রথমবারের মতো প্রতিপক্ষের অধিনায়কের কাছ থেকেও সেঞ্চুরি দেখার সুযোগ পান তিনি।
বিশ্ব র‌্যাঙ্কিং
বিশ্ব র‌্যাঙ্কিংয়ে টেলর তার ব্যাটিং রেটিংয়ের চূড়ায় আরোহণ করেন ৮৪৪ পয়েন্ট নিয়ে যার মান ১০০০ রেটিং পয়েন্টের। এরফলে তিনি ব্যাটিং র‌্যাঙ্কিংয়ের শীর্ষস্থানে আরোহণ করেন। ফেব্রুয়ারি, ১৯২৩ সালে সফরকারী ইংল্যান্ডের বিপক্ষে পঞ্চম টেস্টে ১০২ রানের ইনিংস খেলাকালে তিনি এ মাইলফলক স্পর্শ করেন। পরের খেলা পর্যন্ত তিনি শীর্ষস্থান ধরে রাখেন। কিন্তু, জ্যাক হবস তার পথের কাঁটা হয়ে দাঁড়ান যা ১৯১২ থেকে ১৯২৮ সাল পর্যন্ত একমাত্র ব্যক্তি হিসেবে এ অবস্থানে ছিলেন।
গ্র্যামি হল অব ফেম
শিরোনাম অনুসারে বর্ণানুক্রমিক তালিকা:
পশ্চিমবঙ্গ বিধানসভা উপনির্বাচন, ২০২১-২০২৬
এই পৃষ্ঠায় ২০২১ সালের বিধানসভা নির্বাচন থেকে পরবর্তী বিধানসভা নির্বাচনের (যা সম্ভবত ২০২৬ সালে অনুষ্ঠিত হবে) পূর্বাবধি পশ্চিমবঙ্গ বিধানসভার উপনির্বাচনগুলির তালিকা দেওয়া হল।
ফলাফল
মুখ্যমন্ত্রী মমতা বন্দ্যোপাধ্যায়কে বিধানসভা উপনির্বাচনে প্রতিদ্বন্দ্বিতার সুযোগ করে দিতে শোভনদেব চট্টোপাধ্যায় ভবানীপুর বিধানসভা কেন্দ্রের বিধায়ক পদ থেকে পদত্যাগ করেন।
২০২১ সালের ৩০ সেপ্টেম্বর ভবানীপুর সহ তিনটি আসনে উপনির্বাচন অনুষ্ঠিত হয়। পরে ভারতের নির্বাচন কমিশন অবশিষ্ট আসনগুলির নির্বাচনের তারিখ ধার্য করে ২০২১ সালের ৩০ অক্টোবর।
ফাতমা সামৌরা
ফাতমা সাম্বা ডিউফ সামৌরা (জন্ম: ৯ সেপ্টেম্বর ১৯৬২) হলেন একজন প্রাক্তন সেনেগালি কূটনীতিক ও জেষ্ঠ নির্বাহী। ২০১৬ সালের ১৩ মে তিনি ফিফা প্রেসিডেন্ট জিয়ান্নি ইনফান্তিনো কর্তৃক ফিফার সেক্রেটারি জেনারেল নিযুক্ত হন এবং একই বছরের ২০ জুন দায়িত্ব গ্রহণ করেন। সামৌরা ফিফার প্রথম নারী সেক্রেটারি জেনারেল। এর আগে তিনি জাতিসংঘে বিভিন্ন পদে কাজ করেছিলেন। ২০১৮ সালে ফোর্বস তাদের আন্তর্জাতিক ক্রীড়াঙ্গনের সবচেয়ে শক্তিশালী নারীদের মধ্যে তাকে ১ নাম্বারে রাখে এবং বিবিসি তাদের ১০০ নারীর তালিকায়ও তাকে রেখেছে।
কর্মজীবন
১৯৯৫ সালে জাতিসংঘের বিশ্ব খাদ্য কর্মসূচিতে (ডব্লিউএফপি) যোগদানের পর, সামৌরা জিবুতি এবং ক্যামেরুনে কান্ট্রি ডিরেক্টর হিসেবে কাজ করেছেন। এছাড়াও তিনি রোমের ডব্লিউএফপির সদর দফতরেও কাজ করেছেন। তিনি কসোভো, লাইবেরিয়া, নিকারাগুয়া, সিয়েরা লিওন ও পূর্ব তিমুর সহ বেশ কিছু দেশে জরুরি ও জটিল সময়ে অবস্থান করেছিলেন।
২০০৭ সালের ১ নভেম্বর জাতিসংঘের মহাসচিব বান কি মুন, মানবিক বিষয়ক আন্ডার সেক্রেটারি জেনারেল জন হোলমেসের পরামর্শে সামৌরাকে পূর্ব চাদের জন্য উপ মানবিক সমন্বয়কারী নিয়োগ করেছিলেন। তিনি আবেচি শহরে দায়িত্ব পালন করেন, যা সুদানের দারফুর অমীমাংসিত অঞ্চলের সীমান্ত থেকে মাত্র ৮০ কিলোমিটার পশ্চিমে। চাদে বর্তমানে ২৮০,০০০ এরও বেশি শরণার্থী এবং ১৭০,০০০ এরও বেশি অভ্যন্তরীণ বাস্তুচ্যুত ব্যক্তি (আইডিপি) রয়েছে, তাদের বেশিরভাগ পূর্ব অঞ্চলের এবং তাদের পূর্নবাসন কাজ করার জন্য তাকে দায়িত্ব দেওয়া হয়েছিলো। পূর্ব চাদে কর্মরত সাতটি জাতিসংঘের সংস্থা এবং ৪০ টিরও বেশি বেসরকারি সংস্থার (এনজিও) সমন্বয়ে গঠিত একটি দলকে সহায়তা এবং দিকনির্দেশনা প্রদান করা তার কাজের অন্তর্ভুক্ত ছিল।
ফিফা
২০১৬ সালের জুন মাস থেকে তিনি সংগঠনের বাণিজ্যিক ও কার্যকরী বিষয়ের সকল কর্মকাণ্ড তত্বাবধানের জন্য দায়ী ফিফা মহাসচিবের দায়িত্ব পালন করছেন। তিনি দুর্নীতির দায়ে অভিযুক্ত মার্কাস কাটনারের স্থলাভিষিক্ত হন।
ভয়ংকর সুন্দর
ভয়ংকর সুন্দর অনিমেষ আইচ পরিচালিত ২০১৭ সালের বাংলাদেশী নাট্য চলচ্চিত্র। এটি অনিমেষ আইচ পরিচালিত দ্বিতীয় চলচ্চিত্র। গল্পকার মতি নন্দী রচিত জলের ঘূর্ণি ও বকবক শব্দ গল্প অবলম্বনে ছবিটির চিত্রনাট্য ও সংলাপ লিখেছেন অনিমেষ আইচ। ছবিতে প্রধান দুই চরিত্রে অভিনয় করেছেন আশনা হাবিব ভাবনা এবং পরমব্রত চট্টোপাধ্যায়। এটি ভাবনা অভিনীত প্রথম চলচ্চিত্র। এছাড়া এই ছবিতে প্রথমবারের মত বাংলাদেশী চলচ্চিত্রে অভিনয় করেন, যদিও তার অভিনীত ভুবন মাঝি এর পূর্বে মুক্তি পায়। অন্যান্য পার্শ্বচরিত্রে অভিনয় করেছেন সৈয়দ হাসান ইমাম, খায়রুল আলম সবুজ, লুৎফর রহমান জর্জ, ফারহানা মিঠু, ফারুক আহমেদ প্রমুখ।
চিত্রনাট্য
গল্পকার মতি নন্দী রচিত জলের ঘূর্ণি ও বকবক শব্দ গল্প অবলম্বনে ছবিটির নির্মাণ কাজ শুরু হয়। প্রথমে ছবিটির নাম রাখা হয় 'জেদ'। পরে নাম পরিবর্তন করে রাখা হয় 'ভয়ংকর সুন্দর'। ছবিটির চিত্রনাট্য ও সংলাপ লিখেছেন অনিমেষ আইচ। ছবিটির প্রধান সহযোগী পরিচালক ছিলেন ফয়সাল রাজীব ।
চিত্রায়ণ
২০১৫ সালের এপ্রিলের মাঝামাঝিতে কুয়াকাটায় একটি গানের দৃশ্যায়নের মধ্য দিয়ে ছবিটির শুটিং শুরু হয়। ছবির শুটিং শেষ হয় আগস্টের তৃতীয় সপ্তাহে।
নির্মাণ পরবর্তী
চলচ্চিত্রের শুটিং শেষে সম্পাদনা, ডাবিং এবং অন্যান্য কাজের পর ২০১৭ সালের ১২ ফেব্রুয়ারি ছবিটি বাংলাদেশ চলচ্চিত্র সেন্সর বোর্ডে জমা দেওয়া হয়। ১৬ মার্চ ছবিটি সেন্সর ছাড়পত্র লাভ করে।
সঙ্গীত
চলচ্চিত্রের আবহ সঙ্গীত পরিচালনা করেছেন ইমন সাহা এবং গানের সুর করেছেন প্রিন্স মাহমুদ, ইমন সাহা এবং অদিত। গানের কথা লিখেছেন আসিফ ইকবাল। ছবির গানের অ্যালবাম প্রকাশিত হয় ২০১৭ সালের ২৫ জুলাই। ২০১৭ সালে ১৩ এপ্রিল ইউটিউবে প্রকাশিত হয় মমতাজ বেগমের গাওয়া "ফিরবো না আর ঘরে" গানটি।
প্রচারণা
ভয়ংকর সুন্দর ছবির টিজার প্রকাশিত হয় ২০১৬ সালের ৩ ডিসেম্বর। টিজারটির দৈর্ঘ্য ছিল ৫৫ সেকেন্ড। টিজার প্রকাশের পর ২০১৭ সালে ১ ফেব্রুয়ারি ছবিটির ২ মিনিট ১৫ সেকেন্ডের ট্রেইলার প্রকাশিত হয়। ছবির প্রচারণায় অংশ নেন ছবির দুই প্রধান শিল্পী ভাবনা এবং পরমব্রত। পরমব্রত প্রচারণায় অংশ নিতে ২১ জুলাই বাংলাদেশে আসেন। ২৪ জুলাই তারা দুজনে ঢাকার ইউনিভার্সিটি অব লিবারেল আর্টস বাংলাদেশ (ইউল্যাব), নর্থ সাউথ ইউনিভার্সিটি এবং জাহাঙ্গীরনগর বিশ্ববিদ্যালয়ে ছবিটি প্রচারণায় অংশ নেন। ছবিটির গানে অডিও প্রকাশের দিন ছবির প্রচারণায় অংশ নেন অভিনেত্রী জয়া আহসান, সুবর্ণা মুস্তাফা এবং মামুনুর রশীদ। জয়া এর পূর্বে অনিমেষ আইচের প্রথম চলচ্চিত্র জিরো ডিগ্রীতে অভিনয় করেন এবং এই ছবিতে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।
মুক্তি
ভয়ংকর সুন্দর চলচ্চিত্রটি ২০১৭ সালের ৪ আগস্ট বাংলাদেশের ২৮টি প্রেক্ষাগৃহে মুক্তি পায়। ঢাকার ৯টি এবং ঢাকার বাইরে ১৯টি প্রেক্ষাগৃহে ছবিটি মুক্তি পায়।
কারা ডেলেভিন
ডেলেভিন ২০১২ সালে জো রাইটের একটি চলচ্চিত্র অ্যানা কারেনিনা'য় গৌণ একটি চরিত্রে অভিনয়ের মাধ্যমে তার অভিনয়-জীবনের সূচনা করেন। তার উল্লেখযোগ্য চরিত্রগুলো হচ্ছে পেপার টাউনস (২০১৫) চলচ্চিত্রে মার্গো রথ স্পেজেলম্যান, সুইসাইড স্কোয়াড (২০১৬) চলচ্চিত্রে এনচান্ট্রেস, ভ্যালেরিয়ান অ্যান্ড দি সিটি অব আ থাউজেন্ড প্ল্যানেটস (২০১৭) চলচ্চিত্র লরেলিন।
ক্যাফেইন
থাম্ব|ক্যাফেইন নেশার প্রাথমিক লক্ষণসমূহ ক্যাফেইন তিক্ত স্বাদের পিউরিন মিথাইলজ্যান্থিন এলকালয়েডের সাদা স্ফটিক এবং রাসায়নিকভাবে ডিএনএ তে অবস্থিত এডেনিন ও গুয়ানিন এর সাথে সাদৃশ্যপূর্ণ। এটা দক্ষিণ আমেরিকার অল্পকিছু গাছের বীজ ও পাতায় পাওয়া যায়। গাছগুলোর আদিভূমি দক্ষিণ আমেরিকা হলেও এখন সারা বিশ্বেই পাওয়া যায়। ক্যাফেইনের বহুল পরিচিত উৎস হচ্ছে কফি এরাবিকা নামক কফি গাছে বীজ যা সাধারনত “বিন” নামে পরিচিত। ক্যাফেইন সমৃদ্ধ পানীয় পানে ঝিমুনি ভাব কেটে গিয়ে শক্তি মাত্রা বৃদ্ধি পায়। ইনফিউশান বা অন্তঃপাতন পদ্ধতিতে গাছ থেকে ক্যাফেইন সংগ্রহ করা হয়। আমেরিকায় কফি পানীয় খুবই জনপ্রিয়। আমেরিকার শতকরা ৯০% প্রাপ্তবয়স্ক জনসাধারণ প্রতিদিন কফি পান করে। ক্যাফেইনকে CNS বিবর্ধক হিসেবে শনাক্ত করা হয়েছে। বলা যায় এটি পৃথিবীর বুকে সব থেকে বেশি ব্যবহৃত psychoactive ড্রাগ বা মাদক। কিন্তু অন্যান্য মাদকের মত এটি অবৈধ নয়। সারা বিশ্বেই এটি পানীয় হিসেবে গ্রহণযোগ্যতা পেয়েছে। এক কাপ কফিতে (সাত আউন্স) আনুমানিক ৮০-১৭৫ মিলিগ্রাম ক্যাফেইন থাকে।
প্বার্শপ্রতিক্রিয়া
ক্যাফেইন অল্পতেই বিরক্ত হওয়া, মাথা ঘোরা, দুশ্চিন্তা বাড়া, জলশূন্যতা, মাথা ব্যথা, প্যালপিটিশন বা পেট ব্যথারও কারণ হতে পারে। তাই এসবের প্রভাব কমাতে কফির সাথে পর্যাপ্ত জল পান করতে হয়।
পিং পং এন্টারটেইনমেন্ট
পিং পং এন্টারটেইনমেন্ট ২০১৪ সালে প্রতিষ্ঠিত বাংলাদেশ ভিত্তিক একটি চলচ্চিত্র প্রযোজনা এবং বিতরণ সংস্থা। সংস্থাটি চলচ্চিত্র এবং টেলিভিশন প্রযোজনার জন্য বিশেষায়িত। শুক্লা বণিক এই সংস্থাটির বর্তমান চেয়ারম্যান।
নির্মিত চলচ্চিত্র
পিং পং এন্টারটেইনমেন্ট প্রযোজিত উল্লেখযোগ্য চলচ্চিত্রগুলির তালিকা নিচে দেওয়া হল।
হোটেল গ্রেভার ইন
হোটেল গ্রেভার ইন বাংলাদেশের কথাসাহিত্যিক হুমায়ূন আহমেদ'র লেখা ভ্রমণ কাহিনী। তিনি পিএইচডি ডিগ্রি অর্জনের জন্য আমেরিকার ফার্গো সিটিতে অবস্থানকালে তার কিছু অভিজ্ঞতার কথা বইটিতে তুলে ধরেন। এটি মূলত আমেরিকানদের বিদেশিদের প্রতি আচরণের উপর লেখা হয়েছে। এছাড়াও বইটিতে হুমায়ূন আহমেদের পারিবারিক জীবনের কিছু বিষয় পরিলক্ষিত হয় এবং বইটিতে তার রসিকতার সম্ভার দেখা যায়।
ঘটনাপঞ্জি
বইটিতে হুমায়ূন আহমেদ ধারাবাহিক ভাবে উনার আমেরিকায় অবস্থানকালের ঘটনা উল্লেখ করেছেন।আমেরিকায় পৌছানো থেকে ফিরে আসা পর্যন্ত।গল্পগুলো ঘটনাপন্জিতে দেয়া আছে।
বিবেকানন্দ হাই স্কুল এন্ড কলেজ
বিবেকানন্দ হাই স্কুল এন্ড কলেজ, টাঙ্গাইল শহরের প্রাণকেন্দ্রে আকুরটাকুর পাড়ায় সুনামধন্য সুবোধ চদ্র দে বিবেকানন্দ শিক্ষা মন্দির নামে ১৯৩০ সালে প্রতিষ্ঠিত করেন।
ইতিহাস
আশ্রম স্কুল নামে পরিচিত স্কুলটিতে সুবোধ চদ্র দে প্রধান শিক্ষকের দায়িত্ব নিয়েছিলেন। বিদ্যালয়টি প্রতিষ্ঠিত হবার পর থেকে এ পর্যন্ত মাধ্যমিক পর্যায়ে পাঠ দান করা হত (২০১১)। পরবর্তীতে বিদ্যালয়টিকে উচ্চ মাধ্যমিক পর্যায়ে উন্নীত করা হয় (২০১২)। বর্তমানে এই প্রতিষ্ঠানটি বিবেকান্দ হাই স্কুল এন্ড কলেজ নামে পরিচিত।
ফুলমেটাল আলকেমিস্ট: ব্রাদারহুড
ফুলমেটাল আলকেমিস্ট: ব্রাদারহুড (鋼の錬金術師 ফুলমেটাল আলকেমিস্ট) হিরোমু আরকাওয়ার ফুলমেটাল আলকেমিস্ট মাঙ্গার অ্যানিমে ধারাবাহিক সংস্করণ। ধারাবাহিকটি লিখেছেন হিরোশি ওনোগি, পরিচালনায় ছিলেন ইয়াশুিরো ইরি, ও প্রযোজনায় বোনস স্টুডিও। ফুলমেটাল আলকেমিস্ট এ মাঙ্গা ধারাবহিক নির্ভর দ্বিতীয় টেলিভিশন ধারাবাহিক। প্রথমটি প্রকাশিত হয়েছিলো ২০০৩ সালে। পূর্বের পরিগ্রহণের মত এতে মূল মাঙ্গার কাহিনী থেকে কোন পরিবর্তন আনা হয়নি। জাপানেে এটি ২০০৩ সালের ধারাবাহিকটি থেকে এর ইংরেজি ভাষার শিরোনামের জন্য আলাদা।
সংক্ষিপ্তসার
ফুলমেটাল আলকেমিস্ট: ব্রাদারহুড মাঙ্গার ২৭টি বালামের সবগুলোই পরিগ্রহণ করেছে। এডওয়ার্ড এলরিক ও আলফোনজ এলরিক ভ্রাতাদ্বয় দূরের একটি গ্রামে তাদের মা তৃষা এলরিকের কাছে বড় হয়। তাদের বাবা হোহেনহেইম, একজন উল্লেখযোগ্য ও প্রতিভাবান রসায়নবিদ, ছোট ছেলে দুটোকে মায়ের কাছে রেখে চলে যান। ‌মায়ের কাছে বড় হওয়ার সময় তারা রসায়নের প্রতি বিশেষ আগ্রহ প্রদর্শন করে। তবে, রোগে ভুগে তৃষা কিছুদিন পর মারা গেলে, তারা তাদের কাছের বন্ধু উইনরি রকবেলের সাথে তার দাদি পিনাকোর কাছে বড় হয়। পরবর্তীতে তাদের শিক্ষিকা ইজুমি কার্তিসের কাছে রসায়ন নিয়ে জ্ঞান আহরণের পর, তারা বাড়ি ফিরে রসায়নের মাধ্যমে মৃত মাকে ফিরিয়ে আনার চেষ্টা করে। তবে মানব রূপান্তরকে এখানে একটি ট্যাবু হিশেবে ধরা হয়, এবং এ প্রক্রিয়ায় এলরিক তার একহাত ও এক পা এবং আল তার পুরো শরীরই হারায়। বাকী অংশ তাদের শরীর ফিরে পাওয়ার ভ্রমণ। যা করতে গিয়ে তারা কর্নেল রয় মাস্তাঙের অধীনে সরকারের একটি বড় ষড়যন্ত্রের মোকাবেলা করে ও দেশকে রক্ষা করে।
প্লট
তাদের হারানো অঙ্গ ও শরীর ফিরে পেতে ও মাকে ফিরিয়ে আনতে, দুই ভাইয়ের ফিলোজপারস স্টোন খোঁজার অভিযান।
কাতকার
কাতকার (Katkar) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কাতকার শহরের জনসংখ্যা হল ৬১০৮ জন। এর মধ্যে পুরুষ ৫৬% এবং নারী ৪৪%। এই শহরের জনসংখ্যার ২৩% হল ৬ বছর বা তার কম বয়সী।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে কাতকার এর সাক্ষরতার হার বেশি।
এনটিপিসি লিমিটেড
পূর্বে জাতীয় তাপ বিদ্যুৎ কর্পোরেশন লিমিটেড নামে পরিচিত এনটিপিসি লিমিটেড সরকারি খাতের ভারতীয় বিদ্যুৎ উৎপাদন ও বিদ্যুৎ উৎপাদন সম্পর্কিত ক্রিয়াকলাপের ব্যবসায় নিযুক্ত একটি সংস্থা। এটি একটি কোম্পানি আইন ১৯৫৬-এর আওতায় অন্তর্ভুক্ত এবং ভারত সরকার দ্বারা উন্নীত একটি সংস্থা। সংস্থার সদর দফতর নতুন দিল্লিতে অবস্থিত। এনটিপিসি-এর মূল ব্যবসা হল সংস্থার দ্বারা উৎপাদিত বিদ্যুত ভারতের রাষ্ট্রীয় মালিকানাধীন বিদ্যুৎ বিতরণ সংস্থাগুলি ও রাজ্য বিদ্যুৎ বোর্ডগুলির কাছে বিক্রয়। সংস্থাটি পরামর্শ এবং টার্নকি প্রকল্পের চুক্তিও সম্পাদন করে যা ইঞ্জিনিয়ারিং, প্রকল্প পরিচালনা, নির্মাণ পরিচালনা, এবং বিদ্যুৎ কেন্দ্রগুলির পরিচালনা ও পরিচালনা জড়িত। সংস্থাটি পরামর্শ ও টার্নকি প্রকল্পের চুক্তিও সম্পাদন করে, যার সাথে ইঞ্জিনিয়ারিং, প্রকল্প পরিচালনা, নির্মাণ পরিচালনা ও বিদ্যুৎ কেন্দ্রগুলির পরিচালনা ও ব্যবস্থাপনার বিষয়গুলি জড়িত।
সংস্থাটি তেল ও গ্যাস অনুসন্ধান ও কয়লা খনির কার্যক্রমেও উদ্যোগ গ্রহণ করেছে। ৬২,০৮৬ মেগাওয়াট বিদ্যুৎ উৎপাদন ক্ষমতা সহ এটি ভারতের বৃহত্তম বিদ্যুৎ সংস্থা। উচ্চতর দক্ষতার স্তরে বিদ্যুৎকেন্দ্র পরিচালনার দিকে মনোনিবেশ করার কারণে বিদ্যুৎ উৎপাদনে মোট জাতীয় ক্ষমতার ১৬% এর অধিকারী হয়েও সংস্থাটি দেশের মোট বিদ্যুৎ উৎপাদনে ২৫% এর বেশি অবদান রাখে (জাতীয় পিএলএফের ৬৪.৫% হারের তুলনায় সংস্থাটির হার প্রায় ৮০.২%)। এনটিপিসি বর্তমানে প্রতি মাসে ২৫ বিলিয়ন ইউনিট বিদ্যুৎ উৎপাদন করে।
এনটিপিসি বর্তমানে ৫৫ টি বিদ্যুৎ কেন্দ্র (২৪ টি কয়লা, ৭ টি সংযুক্ত চক্র গ্যাস/তরল জ্বালানী, ২ টি জল বিদ্যুৎ, ১ বায়ু এবং ১১ টি সৌর বিদ্যুৎ প্রকল্প) পরিচালনা করে। সংস্থাটির যৌথ উদ্যোগ বা সহায়ক সংস্থাগুলির মালিকানা আরও ৯ টি কয়লা ও ১ টি গ্যাস স্টেশন রয়েছে।
এটি ১৯৭৫ সালে ভারত সরকার দ্বারা প্রতিষ্ঠিত হয়, ২০১৬ সালের ৩০ শে জুনের হিসাবে সরকারের অধীনে সংস্থাটির ইক্যুইটি শেয়ারের ৫৪.৭৪% রয়েছে (২০০৪, ২০১০, ২০১৩, ২০১৪, ২০১৬, ২০১৭ ও ২০১৭ সালে সংস্থাটির অংশ হস্তান্তরিত হওয়ার পরে)। ২০১০ সালের মে মাসে, এনটিপিসি ভারত সরকার কেন্দ্র কর্তৃক মহারত্ন মর্যাদায় ভূষিত হয়। সংস্থাটি এই মর্যাদায় ভূষিত হওয়া কেবলমাত্র চারটি প্রতিষ্ঠানের মধ্যে একটি। এটি ২০১৬ সালের ফোর্বস গ্লোবাল ২০০০-এর তলিকায় ৪০০তম স্থান অর্জন করে।
১৯৭৫ সাল থেকে ১৯৯৪ সাল পর্যন্ত
সংস্থাটি "জাতীয় তাপীয় বিদ্যুৎ কর্পোরেশন প্রাইভেট লিমিটেড" হিসাবে ১৯৭৫ সালের নভেম্বর মাসে প্রতিষ্ঠিত হয়। [৮]
পরিচালনা
এনটিপিসি ভারতে ৭০ টি স্থান, শ্রীলঙ্কায় ১ টি স্থান ও বাংলাদেশের ২ টি স্থান থেকে কাজ করে। সদর দফতর: ভারতে সংস্থাটির ৮ টি আঞ্চলিক সদর দফতর রয়েছে (সদর দফতর):
সময় নির্ধারণ ও উৎপাদন প্রেরণ: জাতীয় তাপ বিদ্যুৎ কর্পোরেশনের মালিকানাধীন সমস্ত উৎপাদন স্টেশনগুলির সময় নির্ধারণ ও প্রেরণ সংশ্লিষ্ট আঞ্চলিক লোড প্রেরণ কেন্দ্র দ্বারা সম্পন্ন হয়, যা সংশ্লিষ্ট অঞ্চলে বিদ্যুৎ ব্যবস্থা গ্রিডের সংহত পরিচালনা নিশ্চিতকারী শীর্ষস্থানীয় সংস্থা।
শহীদ এম মনসুর আলী কলেজ, পাবনা
শিক্ষক -শিক্ষার্থী-কর্মচারী
প্রায় ৮০ জন শিক্ষক পাঠদানরত, ৩০০০ শিক্ষার্থী অধ্যয়নরত ,৭০ জন কর্মচারী কর্মরত।
কোর্সসমূহ
১.উচ্চমাধ্যমিক